পর্যবেক্ষক ইস্যুতে কমিশনকে বিকল্প নাম পাঠাল রাজ্য!

ওয়েব ডেস্ক : সামনে বিধানসভা নির্বাচন পশ্চিমবঙ্গে (West bengal Assembly Election 2026) । তবে তার আগেই প্রশাসনিক স্তরে শুরু হল টানাপোড়েন। কারণ, বাংলার জন্য কেন্দ্রীয় অবজারভার (Central Observer) হিসাবে ২৫ জন সিনিয়র অফিসারকে বেছে নিয়ে নির্বাচন কমিশন (Election Commission)। সেই তালিকায় রয়েছেন ১১ জন আইএএস ও ১০ জন আইপিএস অফিসার। তবে, এই তালিকায় রয়েছে পশ্চিমবঙ্গের স্বরাষ্ট্রসচিব জগদীশ প্রসাদ মীনার নামও। আর তা নিয়েই আপত্তি তুলল নবান্ন (Nabanna)।

নবান্নের যুক্তি, নির্বাচনের আগে শীর্ষ প্রশাসনিক আধিকারিদের অবজারবারের দায়িত্বে পাঠানো হলে আইনশৃঙ্খলা-সহ প্রশাসনিক কাজকর্মে বিঘ্ন ঘটতে পারে। সেই কারণে ৯ জন অফিসারকে এই দায়িত্ব থেকে অব্যহিত দেওয়ার জন্য কমিশনকে চিঠি পাঠাল নবান্ন (Nabanna)। সূত্রের খবর, এই অফিসারদের বিকল্প ৯ আধিকারিকের নাম নবান্নের তরফে পাঠানো হয়েছে কমিশনের কাছে। অন্যদিকে, ব্যক্তিগত ও পেশাগত সমস্যার কারণ দেখিয়ে এই অবজারভারের দায়িত্ব থেকে অব্যাহতি চেয়েছেন ঋষীকেশ মিনা ও ভরতলাল মিনা। তবে এক রাজ্যের স্বরাষ্ট্রসচিবের নাম অবজারভার তালিকায় থাকা নিয়ে প্রশ্ন উঠেছে।

আরও খবর : ‘প্রকাশ সিং মামলায়’ সুপ্রিম কোর্টের গাইডলাইন মানেনি রাজ্য, এবার কী হবে? দেখুন বিগ আপডেট

তবে এ নিয়ে কমিশনের তরফে দাবি করা হয়েছিল, রাজ্যের কাছে পাঁচবার অবজারভারদের জন্য তালিকা চাওয়া হয়েছিল। তাতে সাড়া না পাওয়ার কারণে কমিশন এই চূড়ান্ত তালিকা প্রকাশ করে। আর ২৪ ঘন্টার মধ্যে নোটিস সার্ভ করার কথা জানাতে হবে বলে নির্দেশ কমিশনের।

তবে কমিশনের (Election Commission) নির্দেশের পরেই চিঠি পাঠানো হয় নবান্নের তরফে। সেখানে ৯ জন অফিসারকে অবজারভারের দায়িত্ব থেকে অব্যাহতি দেওয়ার কথা বলা হয়েছে। এমনকি বিকল্প নামও পাঠানো হয়েছে। তবে কমিশন নবান্নের আবেদন সাড়া দেয় কি না, সেটাই এখন দেখার।